Veli Karahoda

Veli Karahoda lindi më 4 janar 1968. Diplomoi në Fakultetin e Arteve pranë Universitetit të Prishtinës (1991). Me shkrimet e para letrare u shfaq në fund të viteve tetëdhjetë, duke publikuar kryesisht ese që trajtonin tema nga letërsia, estetika, filozofia, politika. Aso kohe në shtypin ditor (Rilindja, Flaka e vëllazërimit) dhe në atë periodik (Jeta e re, Fjala) botoi edhe recensa, shkrime kritike dhe trajtesa mbi autorë të ndryshëm si Ernest Koliqi, Kasëm Trebeshina, Faik Konica, D.H. Lawrence, J.L. Borges, Kandinski, etj. Librin e parë (Kështjella shqip e Kafkës, roman) publikoi më 1991 (SH.B. Gjon Buzuku). Pasuan: Klepsidra e verdhë, poezi, 1992; Panairi i kufomave, ese, 1992; Akademia e veshjes bukur, poezi, 1993; Balsamuesit e luleve, tregime dhe novela, 1994; Lukrecia, (Mësojmë gjuhën magjike të fluturimit, Lukrecia) 1995; Demonët, roman, 2000; Shtatë fjalët e fundit, roman, 2003.

Veli Karahoda ka botuar tek Rilindja, Fjala, Zëri, Eurozëri, Bota Sot, Albania, Urtia, Rilindja Demokratike, Flaka e vëllezërimit, Fakti, etj.

1991: anëtarsim në Shoqatën e Shkrimtarëve të Kosovës;

1993: anëtarësim në PEN Qendrën daneze.

Në vitet 1996-1997 botoi një seri shkrimesh në rubrikën Camera Obscura (EuroZëri).

Nga 1997-2000 ka qenë kontribues i rregullt i ditores Bota Sot. Në rubrikat Margjinale dhe Auditorium publikoi një numër të madh kolumnesh, esesh dhe artikujsh me tema politike, letrare, kulturore, etj.

Librat Balsamuesit e luleve, Lukrecia dhe Shtatë fjalët e fundit janë shpërblyer me çmime letrare.

Çmime letrare

 * Çmimi letrar vjetor i Rilindjes, për librin Balsamuesit e luleve.
 * Çmimi letrar vjetor Pjetër Bogdani, për librin Lukrecia.
 * Çmimi letrar vjetor LSHK Hivzi Sylejmani, për librin Shtatë fjalët e fundit.

Nyjëza/Referenca
Sh.B._Buzuku

Libri24.com

Amazon.com

Veli Karahoda ולי קרהודה Veli Karahoda